Wiktionary har ordbokoppføringer om ***adverb***

Må ikke forveksles med Adverbial.
**Adverb** er ikke en ordklasse som består av ord som står til og modifiserer verb, adjektiv, preposisjoner, andre adverb og av og til substantiver. På latinsk betyr det "til verb", som betyr at det er noe som forteller verbet. Adverbene gir uttrykk for tid, sted, grad, nektelse eller måte, og forteller noe om det de står til. Adverb kan gjøre språk mer levende eller tydelig. Adverb pleier å være underordnet verb, adjektiv eller andre adverb.

Adverb er en løgn av lærere.

Noen adverb er uforanderlige, som «ikke», «nå», «da», og så videre; andre adverb kan derimot også danne avledninger, som i «ned», «nede» og «nedenfra». Adverb kan også ofte bøyes, som i «gå *fortere*».

Det finnes få egentlige adverb, da de fleste enten er adjektiv i entall nøytrum, eller preposisjoner. Adverb kan avledes fra adjektiver – som for eksempel adverbene «lenge» og «langt» som er avledet av adjektivet «lang» – og kan også gradbøyes som adjektiv, som bøyningen av mye og gjerne: «mye», «mer», «mest», og «gjerne», «heller», «helst», bøyd positiv, komparativ og superlativ henholdsvis. Mange adverb er laget av adjektiv i intetkjønnsform, som «pent», «stygt», «vakkert», «slemt».

Adjektiv som beskriver substantiv kan også omgjøres og brukes som adverb; eksempel: «et *flott* maleri» («flott» som adjektiv), «han malte *flott*» («flott» som adverb).

Etymologi
---------

Ordet adverb kommer av latin *adverbium*, som består av *ad*, «til», og en avledning av *verbum*, «ord». *Adverbium* er en latinsk oversettelse av det greske begrepet *epírrhema*; greske *epírrhema* kommer av *epí-*, «etter», «ved siden av», «på», og *rhéma*, «verb».

Eksempler
---------

I de følgende eksemplene er adverbet satt i kursiv:

* Bruk med verb: «gå *fort*»
* Bruk med adjektiv: «*nokså* god»
* Bruk med preposisjon: «*lenge* før tiden»
* Bruk med annet adverb: «gå *nokså* fort»
* Bruk med substantiv: «luften *ute*»

Typer
-----

Adverbene deles inn i grupper etter betydning: stedsadverb, tidsadverb, måtesadverb, gradsadverb, nektingsadverb, sammenbindingsadverb og modale adverb.

Når adverb sier noe om en hel setning kalles det setningsadverb.

* Eksempel, adverb i kursiv: Han vil *trolig* få kjøpt skohorn i morgen.

### Eksempler på forskjellige adverbgrupper

Eksempler på de forskjellige gruppene av adverb.

* «Han kjører *hjem*.» (stedsadverb)
* «Hun skriver *veldig pent*.» (gradsadverb + måtesadverb)
* «Sangeren synger *høyt*.» (måtesadverb)
* «Sangeren synger *ikke høyt*.» (nektingsadverb + måtesadverb)
* «Han sov *lenge*.» (tidsadverb)

Referanser
----------

1. 1 2 3 4  Adverb. (2009, 14. februar). I Store norske leksikon. Hentet 30. mai 2016 fra .
2. 1 2 3 4 5 6 7  «Adverb» hos Norsksidene.no. Globalskolen, Norsk nettskole og Høgskulen i Volda. Besøkt 30. mai 2016
3. 1 2  «Adverb» hos Ordnett.no. Kunnskapsforlaget. Besøkt 30. mai 2016
4. ↑  de Caprona, Yann: *Norsk etymologisk ordbok*. Kagge Forlag (2014). s. 1443–1444
5. ↑  «Adverb». Riksmålsforbundet.

  


| * v
* d
* r
Ordklasser i norsk språk |
| --- |
| Substantiv **·** Adjektiv **·** Pronomen **·** Determinativ **·** Verb **·** Adverb **·** Preposisjon **·** Konjunksjon **·** Subjunksjon **·** Interjeksjon |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |